Document ID: /roh_data/filtered/Billingualer_Corpus_interleaved-de-rm.jsonl.gz/1648

This is a text translated from German to Rumantsch Grischun.
Verlangsamte konjunkturelle Abschwächung auch in Graubünden

In den letzten Monaten hat sich die Bündner Konjunktur weiter abgeschwächt, jedoch verliert die Abwärtsdynamik vor allem in der Industrie allmählich an Tempo. Die Erwartungen der Unternehmen für die nächsten Monate bleiben bescheiden. Dies zeigen Ergebnisse aus dem jüngsten Konjunkturmonitor für Graubünden

2009 war für die Bündner Industrie bis anhin ein regelrechtes annus horribilis. Die nominalen Exporte brachen im ersten Halbjahr um satte 46.25% ein, auch die Importe bildeten sich um fast 39 % zurück; der im Vergleich zur Schweiz überdurchschnittlich starke Rückgang hat so die beachtlichen Steigerungen der letzten paar Jahre gleich wieder ''gefressen".

Gemäss den KOF-Konjunkturumfragen scheint sich die Situation in der Bündner Industrie nun aber langsam zu beruhigen; Bestellungseingänge und Auftragsbestände sind zuletzt nur noch leicht zurückgegangen. Auf weiterhin tiefem Niveau befindet sich dagegen die Produktion. Für das nächste halbe Jahr rechnen die Bündner Industriebetriebe mehrheitlich mit einer Stabilisierung oder einer weiteren, geringfügigen Verschlechterung der Geschäftslage; die Produktion dürfte langsam wieder hochgefahren werden. Der untere konjunkturelle Wendepunkt sollte insgesamt bald erreicht sein, obschon die Aufträge aus dem Ausland weiterhin sehr rar sind.

Für die Bündner Baubranche war 2009 bis anhin kein schlechtes Jahr. Auch im zweiten Quartal waren die Baumeister zufrieden mit ihrer aktuellen Geschäftslage, die Bautätigkeit fiel insgesamt nur geringfügig schwächer aus als im hervorragenden Baujahr 2008. Währenddem im laufenden Sommer genügend Arbeit vorhanden ist, mehren sich mit Ausblick auf den Herbst allmählich die Stimmen, die einen Rückgang der Nachfrage erwarten lassen. Seit geraumer Zeit wird in der Baubranche ein leichter Druck auf die Verkaufspreise registriert.

Die Bündner Hotellerie verzeichnete im ersten Halbjahr 2009 7.5% weniger Logiernächte als im hervorragenden 2008; für die ganze Sommersaison wird mit einem Rückgang in der gleichen Grössenordnung gerechnet. Die überwiegende Mehrheit der im Rahmen der KOF-Konjunkturtests befragten Hoteliers bezeichnet gegenwärtig die eigene Geschäftslage noch als befriedigend, für das nächste halbe Jahr wird auch angesichts eines tieferen Reservierungsstandes zum Stichtag aber mit einer Verschlechterung gerechnet. Ebenfalls unter der angespannten Konsumstimmung leiden die Restaurants; 30% der hier befragten Betriebe erzielten im zweiten Quartal klar geringere Erträge, die Aussichten für das zweite Halbjahr sind auch bei den Gastronomen von Skepsis geprägt.

Die Bündner Detaillisten spüren die Rezession vor allem in Form von tieferen Kundenfrequenzen, die Umsätze gingen im Frühsommer aber nur geringfügig zurück. Für die zweite Jahreshälfte werden keine allzu grossen Änderungen erwartet.

Wie kürzlich bekannt wurde, ist die Situation auf dem Bündner Arbeitsmarkt auch saisonal bedingt weiterhin relativ stabil. Ende Juli wurden 1'553 Arbeitslose in Graubünden registriert, was einer Quote von 1.5% entspricht (CH: 3.7%).

Der aktuelle Bündner Konjunkturmonitor mit ausführlicheren Informationen steht für Sie auf der Homepage des Amtes für Wirtschaft und Tourismus zum Download bereit:

www.awt.gr.ch

(Aktuelles).

Auskunftsperson:

Patrick Casanova, Amt für Wirtschaft und Tourismus, Tel. 081 257 23 74

Gremium: Amt für Wirtschaft und Tourismus

Quelle: dt Amt für Wirtschaft und Tourismus

19.08.2009
Er en il Grischun na sa sminuescha la conjunctura betg pli uschè ferm

Ils ultims mais è la conjunctura grischuna sa sminuida vinavant, ma cunzunt en l'industria è la dinamica negativa daventada pli debla. Las aspectativas da las interpresas per ils proxims mais restan modestas. Quai mussan ils resultats da l'ultim monitoring da la conjunctura grischuna.

Fin ussa è l'onn 2009 stà in veritabel "annus horribilis" per l'industria grischuna. Ils exports nominals èn sa reducids durant l'emprim mez onn per betg main che 46.25% ed er ils imports èn sa sminuids per bunamain 39%. Questa reducziun, che sa chatta sur la media svizra, ha gist puspè "traguttì" ils augments considerabels dals ultims pèr onns.

Tenor las retschertgas da l'institut per la perscrutaziun da la conjunctura (KOF) para la situaziun da l'industria grischuna dentant da sa calmar plaunsieu; tant il dumber da las empustaziuns entradas sco er il volumen da las incumbensas èn sa reducids mo pauc l'ultim temp. Sin in nivel bass sa chatta percunter vinavant la producziun. Per il proxim mez onn quintan ils manaschis industrials grischuns cun ina stabilisaziun u cun in'ulteriura pitschna diminuziun da la situaziun da las fatschentas; la producziun dastgass dentant puspè s'augmentar plaunsieu. Il punct conjunctural il pli bass dastgass tut en tut esser cuntanschì bainbaud, cumbain che las incumbensas da l'exteriur èn anc fitg raras.

Per la branscha grischuna da construcziun n'è l'onn 2009 betg stà in nausch onn fin ussa. Er il segund quartal èn las impressarias ed ils impressaris stads cuntents cun la situaziun actuala da lur fatschentas; l'activitad da construcziun è stada tut en tut mo pauc pli pitschna che l'onn 2008, ch'è stà in onn da construcziun excellent. Entant ch'igl è avant maun lavur avunda per questa stad, datti - en vista a l'atun - plaunet adina dapli vuschs che fan quint cun ina reducziun da la dumonda. Gia dapi in temp percepescha la branscha da construcziun ina pitschna pressiun sin ils pretschs da vendita.

Durant l'emprima mesadad da l'onn 2009 ha l'hotellaria grischuna dumbrà 7.5% damain pernottaziuns che l'onn 2008, ch'è stà in onn excellent. Per l'entira stagiun da stad vegni fatg quint cun ina reducziun en la medema dimensiun. Per la gronda maioritad da las hotelieras e dals hoteliers ch'èn vegnids interrogads en il rom dal test da conjunctura dal KOF è la situaziun actuala da las atgnas fatschentas anc cuntentaivla; per il proxim mez onn vegni dentant fatg quint cun in pegiurament, e quai er en vista al pitschen dumber da reservaziuns ch'eran avant maun il di da referenza. Er ils restaurants pateschan da la situaziun precara areguard il consum. 30% dals manaschis grischuns dumandads han cuntanschì retgavs cleramain pli pitschens durant il segund quartal. Er las gastronomas ed ils gastronoms guardan scepticamain sin il segund mez onn.

Las detaglistas ed ils detaglists sentan la recessiun cunzunt en furma da pli pauca clientella; las svieutas èn dentant sa reducidas mo pauc il cumenzament da la stad. Per la segunda mesadad da l'onn na vegni betg fatg quint cun midadas pli grondas.

Sco ch'igl è vegnì enconuschent a la fin da l'emna passada, è la situaziun sin il martgà da lavur grischun relativamain stabila, e quai er per motivs stagiunals. La fin da fanadur eran registradas en il Grischun 1'553 persunas dischoccupadas. Quai correspunda ad ina quota dad 1.5% (Svizra: 3.7%).

Il monitoring actual da la conjunctura grischuna cun infurmaziuns pli detagliadas pudais Vus consultar e chargiar giu da la pagina d'internet da l'uffizi per economia e turissem ( www.awt.gr.ch -> Deutsch -> Aktuelles).

Infurmaziuns

Patrick Casanova, uffizi per economia e turissem, 081 257 23 74

Gremi: uffizi per economia e turissem

Funtauna: rg uffizi per economia e turissem

19.08.2009